18 ஞானிகளிடம் அறிவுரை கேள்;  பயன் தரும் அறிவுரை எதையும் உதறித்தள்ளாதே. 19அ எல்லாக் காலத்திலும் உன் கடவுளாகிய ஆண்டவரைப் போற்று;  உன் வழிகள் நேரியவையாய் அமையவும்  உன் முயற்சிகளும் திட்டங்களும் வெற்றியடையவும் அவரிடம் மன்றாடு;  ஏனெனில் வேற்றினத்தார் எவருக்கும் அறிவுரை கிடையாது. 19ஆ ஆண்டவர் நல்ல அறிவுரை வழங்குகிறார்.  ஆண்டவர் விரும்பினால் மனிதரைப் பாதாளம்வரை தாழ்த்துகிறார்.  மகனே, இப்பொழுது இக்கட்டளைகளை நினைவில்கொள்;  அவை உன் உள்ளத்தினின்று நீங்காதிருக்கட்டும். 